jkorsvik/nowiki_second_scrape_merged huggingface dataset:
Arthur Bailey

Arthur B. Bailey var en canadisk roer som deltok i de olympiske leker 1904 i St. Louis.
Bailey vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter (Canada)


== Referanser ==


== Eksterne lenker ==
(en) Arthur Bailey – Olympedia 
(en) Arthur Bailey – Sports-Reference (OL-resultater – arkivert) 
(en) Arthur Bailey – FISA
William Rice

William Rice var en canadisk roer som deltok i De olympiske leker i 1904 i St. Louis.
Rice vant en olympisk sølvmedalje i roing under OL i 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra Vesper Boat Club, Philadelphia.
Roerne fra Argonaut Rowing Club, Toronto, som representerte Canada, var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.


== OL-medaljer ==
1904  St. Louis -  Sølv i roing, åtter (Canada)


== Referanser ==


== Eksterne lenker ==
(en) William Rice – Olympedia 
(en) William Rice – Sports-Reference (OL-resultater – arkivert) 
(en) William Rice – FISA
Raunefjorden

Raunefjorden er en fjord mellom Sotra og Bergen, som strekker seg cirka 15 km nordover fra Korsfjorden i sør til Byfjorden og Hjeltefjorden i nord. Fjorden regnes for å begynne nord for Lerøyna og Bjelkarøyna mellom Klokkarvik i Sund kommune i vest og Hjellestad i Bergen i øst.Nord for Klokkarvik går Skogsvågen inn i Sotra mot vest. Øst for Skogsvågen ligger Bergen lufthavn, Flesland. Raunefjorden har en sidefjord, Grimstadfjorden, som ligger nord for Flesland og rett øst for Bjorøy. Fra Bjorøy går det en undersjøisk tunnel under Vatlestraumen til fastlandet i nærheten av Håkonshella. Vatlestraumen kom i nyhetsbildet i 2004 da MS «Rocknes» gikk på grunn og kantret. Håkonshella er stedet der Håkon den gode både ble født og døde. Håkonshella ligger ved inngangen til Alvøpollen og Alvøen. Fra der går fjorden videre nordover på østsiden av Litlesotra og nord til Knarrevik og Drotningsvik. Mellom disse to stedene går Sotrabrua over fjorden med en lengde på 1236 meter og en seilingshøyde på 50 meter. 
Fjorden ender nord for Sotrabrua, hvor den deler seg i Byfjorden som går østover mot Bergen mellom Askøy og Loddefjord, og en nordvestlig fjordarm mellom Litlesotra og Askøy som er den sydlige delen av Hjeltefjorden.


== Referanser ==


== Eksterne lenker ==
Bergen byleksikon på nett, om Raunefjorden
Forbudsrepublikken

Forbudsrepublikken er en barokk opera i tre akter, skrevet for kor og 4 hovedroller av Jon Skogstad og Håkon M.E. Sundaune. Operaen omhandler Prins Mild som kjemper for sin kjærlighet til den fagre Dunhilde. Dunhildes far, den mektige forbudskansler Nicorette, tåler ikke synd og svake mennesker. Han prøver med alle midler å forhindre sin datter i å falle for prinsens lidderlighet og moralske forfall, men skjuler selv mørke hemmeligheter bak sitt lytefrie ytre.
Midt i skuddlinjen står bartenderen, som ikke snakker mye men lytter desto bedre, og finalen byr på et gedigent oppsving for den altoppslukende kjærligheten på bekostning av et og annet prinsipp om for eksempel nedsatt livskvalitet som følge av passiv røyking.


== Roller ==
Forbudskansler Nicorette
Dunhilde (kanslerens datter)
Prins Mild (omstreifende livsnyter)
Bartenderen
Paula Mall (Dunhildes mor)Kor (kanslerens disipler)
Dansere
Sjonglør/Djevel


== Orkester ==
3 (2) cembali
1 bass
2 cello
1 fagott
2 bratsj
6 fiolin
2 fløyter
2 obo
1-2 slagverk


== Eksterne lenker ==
Forbudsrepublikken
Joseph Ryan

Joseph Ryan (født 11. juli 1877 i New York, død 10. januar 1939 i New York) var en amerikansk roer som deltok i OL 1904 i St. Louis.
Ryan ble olympisk mester i roing under OL 1904 i St. Louis. Han vant toer uten styrmann sammen med Robert Farnan. Paret representerte Seawanhaka Boat Club, Brooklyn.


== OL-medaljer ==
1904  St. Louis -  Gull i roing, toer uten styrmann


== Referanser ==


== Eksterne lenker ==
(en) Joseph Ryan – Olympics.com 
(en) Joseph Ryan – Olympic.org 
(en) Joseph Ryan – Olympedia 
(en) Joseph Ryan – Sports-Reference (OL-resultater – arkivert) 
(en) Joseph Ryan – databaseOlympics.com (arkivert) 
(en) Joseph Ryan – FISA
Lygresfjorden

Lygresfjorden er en fjordarm av Lygrespollen og Bjørnafjorden i Bjørnafjorden kommune i Vestland fylke. Den strekker seg to kilometer nordover fra midten av pollen til Lygre, som har gitt navn til både pollen og fjorden. Øst for Lygresfjorden ligger Austefjorden. Bjørnafjorden ligger i vest.


== Referanser ==
Alessandro Fattori

Alessandro Fattori (født 21. juni 1973 i Parma) er en italiensk alpinist.
Fattori sikret seg sine første poeng i verdenscupen i sesongen 1992/93. Han sikret seg sin første pallplassering i 1993/94. Han vant to renn i verdenscupen, ett i utfor og et i super-G.
Fattori kom på fjerdeplass i super-G-rennet under OL 1998 i Nagano.


== Meritter ==
Deltakelse i OL 1998 i Nagano og 2002 i Salt Lake City
Deltakelse i VM 1996, 1999, 2001 og 2005


=== Pallplasseringer i verdenscupen ===


== Referanser ==


== Eksterne lenker ==
(en) Alessandro Fattori – Olympics.com 
(en) Alessandro Fattori – Olympic.org 
(en) Alessandro Fattori – Olympedia 
(en) Alessandro Fattori – Sports-Reference (OL-resultater – arkivert) 
(en) Alessandro Fattori – FIS (alpint) 
(en) Alessandro Fattori – ski-db.com
Grimstadfjorden

Grimstadfjorden er en fjord i Bergen kommune, like nord for Bergen lufthavn, Flesland og en fjordarm av Raunefjorden. Fjorden har innløp rett øst for Bjorøy mellom Grimstad i sør og Mathopen ved Vatlestraumen i nord. Selve Grimstadfjorden har en lengde på 5,5 kilometer inn til Loddefjord i nord, men medregnet Nordåsvannet som fortsetter østover forbi Straume bro er den 9,5 kilometer lang.Haakonsvern, marinebasen til den norske marinen, ligger på nordsiden av fjorden og innenfor der strekker Mathopsvågen og Bjørndalspollen seg nordover. Mellom Mathopsvågen og Bjørndalspollen går det en 10-12 meter bred kanal. Bjørndalspollen strekker seg helt inn til Loddefjord, og er omgitt av Bjørndal i øst og Hetlevik i vest. 
På sørsiden, øst for Grimstad ligger Søreide ved Dolviken. Der går Straume bro, en klaffebro som kan løftes slik at større båter kan ta seg inn til Nordåsvannet. 


== Referanser ==


== Eksterne lenker ==
Bergen byleksikon på nett, om Grimstadfjorden
DS «Westfalen»

DS «Westfalen» var et tysk troppetransportskip, som sank utafor kysten av Sverige i 1944 med en rekke norske fanger ombord.
«Westfalen» var opprinnelig et linjeskip fra 1906. Under andre verdenskrig blei det brukt til troppetransporter og var flere ganger i Norge. Det var ikke uvanlig at det på slike turer hadde med norske fanger på returen til Tyskland. 8. september 1944 var det på en slik tur med 50 norske fanger, 25 tyske fanger og 200 andre tyskere om bord.
Utafor Göteborg, på høyde med Marstrand, gikk skipet sannsynligvis på ei drivmine. I alle fall skjedde det to eksplosjoner, og skipet tok inn vann. Redningsarbeidet om bord var kaotisk, og mange måtte hoppe i sjøen i det kraftige uværet. En svensk jager lyktes å ta opp en del av de skipbrudne.
I alt blei 78 mennesker redda, av disse fem nordmenn. Blant disse fem var fangene August D. Michelsen som var tilknyttet den illegale avisen Mot Seier i Bergen,  Johan Klausen og Øyvind Næss, begge arrestert på grunn av tilknyting til den illegale V-posten i Drøbak.35 av de omkomne norske blei funnet og gravlagt fra domkirka i Gøteborg. Blant de omkomne var idrettslege Ingvar Martinius Hansen (født 28. 3. 1907), Petter Moen, Reidar Olaf Østlid, Erling August Moi, Sverre Lid og Ansgar Sørlie, samt den tyske transportlederen Wilhelm Heinze, en berykta SS-offiser.
Forliset vakte mye oppmerksomhet, og førte til en svensk protest til Tyskland.


== Referanser ==


== Kilder ==
Norsk krigsleksikon 1940–45, Cappelen 1995
Joseph Ravanack

John Joseph Ravannack (født 19. mars 1878 i New Orleans i Louisiana, død 10. oktober 1910) var en amerikansk roer som deltok i de olympiske leker 1904 i St. Louis.
Ravannack vant en olympisk bronsemedalje i roing under OL 1904 i St. Louis. Han kom på tredjeplass dobbeltsculler sammen med John Wells. Paret representerte «Independent Rowing Club, New Orleans». Konkurransen ble gjennomført 30. juli 1904 og det var tre båter som deltok, alle fra USA


== OL-medaljer ==
1904  St. Louis -  Bronse i roing, dobbeltsculler


== Referanser ==


== Eksterne lenker ==
(en) Joseph Ravanack – Olympedia 
(en) Joseph Ravanack – Sports-Reference (OL-resultater – arkivert) 
(en) Joseph Ravanack – databaseOlympics.com (arkivert) 
(en) Joseph Ravanack – FISA
Vizianagaram (distrikt)

Vizianagaram (telugu: విజయనగరo జిల్లా) er et distrikt i den indiske delstaten Andhra Pradesh. Distriktets hovedstad er Vizianagaram. 


== Demografi ==
Ved folketellingen i 2011 var det 2 342 868 innbyggere i distriktet, mot 2 249 254 i 2001. Den urbane befolkningen utgjør 20,93 % av befolkningen.
Barn i alderen 0 til 6 år utgjorde 9,86 % i 2011 mot 13,16 % i 2001. Antallet jenter i den alderen per tusen gutter er 955 i 2011 mot 980 i 2001. 


== Referanser ==


== Eksterne lenker ==
Offisielt nettsted 
(en) Vizianagaram district – kategori av bilder, video eller lyd på Commons
Visakhapatnam (distrikt)

Visakhapatnam (telugu: ఆదిలాబాదు జిల్లా) er et distrikt i den indiske delstaten Andhra Pradesh. Distriktets hovedstad er Visakhapatnam. 


== Demografi ==
Ved folketellingen i 2011 var det 4 288 113 innbyggere i distriktet, mot 3 832 336 i 2001. Den urbane befolkningen utgjør 47,51 % av befolkningen.
Barn i alderen 0 til 6 år utgjorde 10,01 % i 2011 mot 12,87 % i 2001. Antallet jenter i den alderen per tusen gutter er 961 i 2011 mot 976 i 2001. 


== Inndelinger ==


=== Mandaler ===
I Andhra Pradesh er mandal det tredje administrative nivået, under staten og distriktene. Visakhapatnam distrikt har 43 mandaler.


== Referanser ==


== Eksterne lenker ==
Offisielt nettsted 
Offisielt nettsted 
(en) Visakhapatnam district – kategori av bilder, video eller lyd på Commons
East Godavari (distrikt)

East Godavari (telugu: తూర్పు గోదావరి) er et distrikt i den indiske delstaten Andhra Pradesh. Distriktets hovedstad er Kakinada. 


== Demografi ==
Ved folketellingen i 2011 var det 5 151 549 innbyggere i distriktet, mot 4 901 420 i 2001. Den urbane befolkningen utgjør 25,52 % av befolkningen.
Barn i alderen 0 til 6 år utgjorde 9,56 % i 2011 mot 12,52 % i 2001. Antallet jenter i den alderen per tusen gutter er 969 i 2011 mot 978 i 2001. 


== Inndelinger ==


=== Mandaler ===
I Andhra Pradesh er mandal det tredje administrative nivået, under staten og distriktene. East Godavari distrikt har 60 mandaler. 


== Referanser ==


== Eksterne lenker ==
Offisielt nettsted 
(en) East Godavari district – kategori av bilder, video eller lyd på Commons
West Godavari (distrikt)

West Godavari (telugu: పశ్చిమ గోదావరి జిల్లా) er et distrikt i den indiske delstaten Andhra Pradesh. Distriktets hovedstad er Eluru. 


== Demografi ==
Ved folketellingen i 2011 var det 3 934 782 innbyggere i distriktet, mot 3 803 517 i 2001. Den urbane befolkningen utgjør 20,55 % av befolkningen.
Barn i alderen 0 til 6 år utgjorde 9,24 % i 2011 mot 12,08 % i 2001. Antallet jenter i den alderen per tusen gutter er 970 i 2011, det samme som i 2001. 


== Inndelinger ==


=== Mandaler ===
I Andhra Pradesh er mandal det tredje administrative nivået, under staten og distriktene. West Godavari distrikt har 46 mandaler. 


== Referanser ==


== Eksterne lenker ==
Offisielt nettsted 
(en) West Godavari district – kategori av bilder, video eller lyd på Commons
Håkon M.E. Sundaune

Håkon Margido Elnan Sundaune (født 20. desember 1976 i Trondheim, død 19. august 2016) var en tekstforfatter, bibliotekar og satiriker.
Sundaune har blant annet skrevet, produsert og spilt teater sammen med teaterbandet Sjøkua og spilt i Norges lengste sceneshow Patetisk aften sammen med Stian Hovland Pedersen. Showet varte i 13 timer og fant sted på Brukbar i Trondheim. Han har også skrevet tekster for Hallo i uken i perioden 2002-2009, Kjendissatire-programmet Sladder på TV-Norge og føljetongen En ungkars dagbok i Adresseavisen. Sundaune stod videre bak den satiriske nettavisen Vagbladet, og drev fra 2001 tekstbyrået Sundaune tekst og sånt med slagordet «totalleverandør av vokaler og konsonanter».
Sundaune var utdannet bibliotekar og litteraturviter, og var ansatt ved Nasjonalbiblioteket.


== Produksjon ==
2001: Å åpne ei bru (Sammen med teatergruppa Sjøkua)
2001: Hjelp, vi gifter oss! (med Sjøkua)
2001: Sjøkua erklærer hellig jul! (med Sjøkua)
2002: Patetisk aften på Brukbar i Trondheim. Norges lengste sceneshow, 13 timer langt, sammen med Stian Hovland Pedersen.
2007: Operaen Forbudsrepublikken
2008–2011: Eventyrforfatter og -forteller ved Soria Moria Kammermusikkfestival i Mostadmark.
2010: Bibliotekarens beste venn, en metasøkemotor for alle typer innhold.
2011: Gjenopptagelse av Vagbladet, en satirisk nettavis.


== Referanser ==


== Eksterne lenker ==
Forbudsrepublikken
www.sundaune.no
Bibliotekarens beste venn Arkivert 11. mai 2021 hos Wayback Machine.
Ida Schöpfer

Ida Schöpfer (født 22. oktober 1929 i Flühli, død 7. juni 2014) var en sveitsisk alpinist. Hun er blitt sveitsisk mester 10 ganger. I 1954 ble hun dobbelt verdensmester i utfor og alpin kombinasjon.
På nasjonalt nivå gjorde hun seg bemerket i 1948, da hun ble sveitsisk mester i kombinasjonen. Året etter skaffet hun seg plass på det sveitsiske landslaget, og var den dominerende sveitsiske kvinnelige alpinisten i flere år.
Under OL 1952 i Oslo kom hun på 10.-plass i utfor og 16.-plass i storslalåm. Langt bedre gikk det to år senere, under VM 1954 i Åre i Sverige. Opprinnelig ville det sveitsiske skiforbundet ikke sende noe damelag på grunn av finanseringsproblemer, men etter protester fikk Schöpfer og lagvenninnen Madeleine Berthod reise med tog til Sverige. Verdensmesterskapet ble høydepunktet i Schöpfers karriere. Først slo hun forhåndsfavoritten Trude Klecker fra Østerrike med et tidels sekund og tok gull i utfor, det første VM-gullet til Sveits' damelag siden 1935. Etter at hun bare ble nummer åtte i favorittdisiplinen, storslalåm, tok hun sølv i slalåm etter en fremragende andreomgang. Dette slalåmresultatet innebar at hun også gikk til topps i kombinasjonen med klar margin foran lagvenninnen Madeleine Berthod, og ble dermed dobbeltvinner.


== Referanser ==


== Eksterne lenker ==
(de) Ida Schöpfer – Munzinger Sportsarchiv 
(en) Ida Schöpfer – Olympedia 
(en) Ida Schöpfer – Sports-Reference (OL-resultater – arkivert) 
(en) Ida Schöpfer – FIS (alpint) 
(en) Ida Schöpfer – ski-db.com
John Wells (roer)

John Wells (født 1859 i Mississippi, død 18. april 1929 i New Orleans) var en amerikansk roer som deltok i de olympiske leker i 1904 i St. Louis.
Wells vant en olympisk bronsemedalje i roing under OL 1904 i St. Louis. Han kom på tredjeplass i dobbeltsculler sammen med Joseph Ravanack. Paret representerte «Independent Rowing Club, New Orleans». Konkurransen ble gjennomført 30. juli 1904 og det vat tre båter som deltok, alle fra USA.


== OL-medaljer ==
1904  St. Louis -  Bronse i roing, dobbeltsculler


== Referanser ==


== Eksterne lenker ==
(en) John Wells – Olympedia 
(en) John Wells – Sports-Reference (OL-resultater – arkivert) 
(en) John Wells – FISA
Inge Wersin-Lantschner

Inge Wersin-Lantschner (født 26. januar 1905 i Innsbruck, død 16. juni 1997 i Innsbruck; født Inge Lantschner) var en østerriksk alpinist. Hun ble tredobbelt verdensmester i 1933.
Lantschner var medlem av en av Østerrikes mest fremgangsrike skifamilier. Sammen med sine yngre søsken Hady, Otto, Gustav og Geri var hun med på å dominere internasjonale mesterskap.
Sine første triumfer feiret hun i 1928 og 1929, da hun to ganger på rad ble østerriksk mester i utfor. Hun deltok i historiens første verdensmesterskap i 1931 i Mürren i Sveits, der hun tok sølvmedaljen i slalåm og ble nummer åtte i utfor. Det fulgte ytterligere to sølvmedaljer under VM 1932 med andreplasser i utfor og i kombinasjonen.
Karrierens absolutte høydepunkt kom i 1933, da verdensmesterskapet ble arrangert i hennes hjemby Innsbruck. Hun tok gull i alle disiplinene det ble konkurrert i. I utforløypa la hun sølvvinneren, Nini Zogg fra Sveits, over 20 sekunder bak seg.


== Referanser ==


== Eksterne lenker ==
(en) Inge Wersin-Lantschner – FIS (alpint) 
(en) Inge Wersin-Lantschner – ski-db.com
Mary Ann Nichols

Mary Ann «Polly» Nichols (født Mary Ann Walker, 26. august 1845 i Soho i London, død 31. august 1888 i Whitechapel i London) var en britisk prostituert som regnes som det første offeret for den uidentifiserte seriemorderen Jack the Ripper, som drepte og maltrakterte flere kvinner i Whitechapel i London sensommeren og høsten 1888.


== Bakgrunn ==
Hun ble født i Soho i West End-området av London i 1845. Hun giftet seg med William Nichols i 1864, de fikk fem barn sammen og de forlot hverandre i 1880 eller 1881. Årsaken til bruddet skal, ifølge William Nichols, ha vært at hun prostituerte seg mens de var gift. Han ble av Mary Anns far anklaget for utroskap. Politiet hevdet det var på grunn av hennes drukkenskap. Etter ekteskapet livnærte hun seg av prostitusjon og som husarbeidstaker. Da hun ble drept bodde hun i et pensjonat i Spitalfields.


== Drapet ==
Hun ble funnet av en kusk klokken 03:40 foran en stallinngang i gaten Buck's Row (nå Durward Street) i Whitechapel. Politi og lege kom raskt til stedet, og legen bedømte Nichols' dødstidspunkt til klokken 03:30. Halsen hennes var skåret over og buken var lemlestet med store og dype kutt.
Likskuet ble igangsatt 1. september. Obduksjonen viste at hun hadde blitt drept på stedet like etter klokken 03:00. Pressen koplet raskt drapet på Nichols med drapene på Emma Elizabeth Smith og Martha Tabram, men rettslegen hevdet at modus operandi i dette drapet ikke stemte overens med de andre. Allerede før likskuen var over, hadde Annie Chapman blitt drept. Rettslegen hevdet at «Likheten mellom skadene i de to tilfellene er betydelig,» og etterforskningen av de to drapene ble slått sammen. Uken etter likskuen var over ble Elizabeth Stride og Catherine Eddowes drept, og Mary Jane Kelly ble drept 9. november. Dette førte til at drapene ble lenket til en enkelt drapsmann, Jack the Ripper.
I ettertid har flere teorier om hvem Jack the Ripper var blitt lansert, blant andre kusken som fant Nichols, Charles Cross – som oppga falskt navn til politiet. Hans virkelige navn var Charles Latchmere. Han døde i 1920.


== Se også ==
Whitechapelmordene
Casebook: Jack the Ripper


== Referanser ==


== Eksterne lenker ==
(en) Mary Ann Nichols – kategori av bilder, video eller lyd på Commons 
(en) Mary Ann Nichols på Internet Movie Database 
(en) Mary Ann Nichols – Casebook: Jack the Ripper
(no) «På sporet av Jack the Ripper» – artikkel om Jack the Ripper og hans ofre i Aftenposten.
Joseph Buerger

John Joseph Buerger (født 19. september 1870, død 10. november 1951) var en amerikansk roer som deltok i de olympiske leker 1904 i St. Louis.
Buerger vant en olympisk bronsemedalje i roing under OL 1904 i St. Louis. Han kom på tredjeplass i toer uten styrmann sammen med John Joachim.


== OL-medaljer ==
1904  St. Louis -  Bronse i roing, toer uten styrmann


== Referanser ==


== Eksterne lenker ==
(en) Joseph Buerger – Olympics.com 
(en) Joseph Buerger – Olympic.org 
(en) Joseph Buerger – Olympedia 
(en) Joseph Buerger – Sports-Reference (OL-resultater – arkivert) 
(en) Joseph Buerger – databaseOlympics.com (arkivert) 
(en) Joseph Buerger – FISA
Wasabröd

Wasabröd AB er et næringsmiddelkonsern med salgskontor i Stockholm. Fra 1999 er det eid av det italienske næringsmiddelselskapet Barilla. Selskapet er verdens største produsent av knekkebrød.


== Historie ==
Selskapet ble stiftet i Skellefteå i 1919 av Karl Edvard Lundström under navnet AB Skellefteå Spisbrödsfabrik. I 1931 ble det flyttet til Filipstad, og i 1957 byttet det navn til AB Wasa Spisbrödsfabrik og i 1964 til Wasabröd AB etter kongeslekten Vasa. I 1982 ble selskapet solgt til det sveitsiske legemiddelfirmaet Sandoz AG (som senere ble en del av konsernet Novartis AG), for så i 1999 å bli solgt til det italienske næringsmiddelselskapet Barilla.


== Eksterne lenker ==
Wasabrød
John Joachim

John Louis Joachim (født 8. april 1874 i Ohio, død 21. oktober 1942 i St. Louis i Missouri)  var en amerikansk roer som deltok i de olympiske leker 1904 i St. Louis.
Joachim vant en olympisk bronsemedalje i roing under OL 1904 i St. Louis. Han kom på tredjeplass i toer uten styrmann sammen med Joseph Buerger.


== OL-medaljer ==
1904  St. Louis -  Bronse i roing, toer uten styrmann


== Referanser ==


== Eksterne lenker ==
(en) John Joachim – Olympedia 
(en) John Joachim – Sports-Reference (OL-resultater – arkivert) 
(en) John Joachim – databaseOlympics.com (arkivert) 
(en) John Joachim – FISA
Lauritz Wigand-Larsen

Lauritz Wigand-Larsen (født 24. august 1895 i Bergen, død 4. juni 1951 samme sted) var en norsk turner. Han representerte Bergens Turnforening.
24 år gammel deltok han i sommer-OL 1920 i Antwerpen, der han deltok på det norske laget som vant sølv i lagkonkurransen. Danmark vant denne konkurransen.


== Eksterne lenker ==
(en) Lauritz Wigand-Larsen – Olympedia 
(en) Lauritz Wigand-Larsen – Sports-Reference (OL-resultater – arkivert) 
(en) Lauritz Wigand-Larsen – databaseOlympics.com (arkivert) 
Profil på DatabaseOlympics
Gyldendals boklegat

Gyldendals boklegat, på dansk Gyldendals boglegat, er en dansk pris der prisvinneren i sin helhet må benytte prispengene til innkjøp av nye bøker.
Prisen er på 20 000 danske kroner (i 2002 var den på 10 000 kroner) og tildeles en av Gyldendals (voksen)forfattere. 


== Mottakere ==


== Se også ==
Gyldendals boklegat for barnebokforfattere.


== Eksterne lenker ==
Litteraturpriser.dk
Friedel-Craftsreaksjon

Friedel-Crafts reaksjon en type av organisk reaksjon som ble utviklet av Charles Friedel og James Crafts i 1877.

Reaksjonen er grundig beskrevet.


== Friedel-Crafts alkylering ==
Friedel-Crafts alkylering er alkylering av en aromatisk ring og et alkylhalid med en sterk Lewis syre som katalysator. Med dehydrert jernklorid som katalysator binder alkylgruppen seg til kloridionet.


== Friedel-Crafts dealkylering ==
Reversert Friedel-Crafts reaksjon eller Friedel-Crafts dealkylering er en reaksjon der alkylgrupper fjernes ved tilførsel av protoner og en Lewis syre.
I en addisjonsreaksjon av etylbromid til benzen er orto og para substitusjon forventet etter første substitusjonstrinn fordi en alkylgruppe er aktiveringsgruppe. Men reaksjonsproduktet er 1,3,5-trietylbenzen med alle alkylgrupper as a metasubstituent. Termodynamisk reaksjonskontroll forsikrer at termodynamisk gunstig meta substitusjon med sterisk hindring minimized favoriseres over less gunstige orto og para substitusjon av kjemisk likevektsdannelse. Det endelige reaksjonsprodut er dermed et resultat av en serie av alkyleringer og dealkyleringer.


== Referanser ==
Gerhard Dahl

Gerhard Geelmuyden Dahl (født 25. mai 1905 i Lærdal, død 1964) var en norsk jurist og embetsmann.
Dahl tok juridisk embetseksamen i 1928. Han var dommerfullmektig 1929–1933 og sakførerfullmektig på Notodden 1933–1935. I 1935 ble han fylkesfullmektig i Vestfold og fra 1945 fylkeskontorsjef samme sted.
Fra 1948 var han konstituert fylkesmann i Vestfold for Oscar Torp i dennes stortings- og regjeringsperioder. Da Torp døde i 1958, ble Dahl utnevnt til hans etterfølger.
Han innehadde en lang rekke offentlige verv.
Han var sønn av sorenskriver Gerhard Geelmuyden Dahl (1857–1917) og hustru Kirsti Vold (1875–1952). Han ble i 1936 gift med Erna Dorothea Nergaard (f. 1909).


== Kilder ==
Harald Gram og Bjørn Steenstrup (red.), Hvem er Hvem?, Kunnskapsforlaget, Oslo, 1955